কালাম সূত্র
কালাম সূত্র ত্রিপিটকের অঙ্গুত্তরনিকায়ের ৬৫ ন. সূত্র। এটি মহাবর্গের অন্তর্গত "কেশপুত্রীয় সূত্র", যা ‘কালাম সূত্র’ নামেই সমধিক পরিচিত।
১। আমি এভাবে শুনেছি- এক সময় ভগবান কোশলে বিচরণ করতে করতে মহা ভিক্ষু সঙ্ঘের সাথে কেশপুত্র নামে কালামদের শহরে এসে পৌছান। কেশপুত্রের কালামগণ শুনতে পান যে শাক্যকুল প্রব্রজিত শ্রমণ গৌতম কেশপুত্রে এসেছেন। ভগবান গৌতমের সুকীর্তি এভাবে বিঘোষিতঃ সেই ভগবান অরহত, সম্যক সম্বুদ্ধ, বিদ্যাচরণ সম্পন্ন, সুগত, লোকবিদ, আনুত্তর পুরুষদম্য সারথি, দেবমানুষ্যের শাস্তা, বুদ্ধ ভগবান। এইভাবে অরহতের দর্শন লাভ শুভ।
এরপর কেশপুত্রের কালামগণ ভগবান যিএখানে ছিলেন সেখানে উপস্থিত হন। উপস্থিত হয়ে কেউ ভগবানকে অভিবাদন করে, কেউ ভগবানকে অঞ্জলি নিবেদন করে, কেউ নিজের নাম ও বংশপরিচয় দিয়ে এবং কেউ নীরবে এক প্রান্তে গিয়ে বসলেন। তাঁরা ভগবানকে বললেনঃ
২। ‘ভদন্ত, মাঝে মাঝে শ্রমণ-ব্রাহ্মণ কেশপুত্রে আসা-যাওয়া করেন। তাঁরা তাঁদের নিজের মতবাদ প্রচার করেন এবং ব্যাখ্যা করেন, কিন্তু অনান্য মতবাদ সমূহকে গালি দেন, অপবাদ দেন, নিন্দা করেন এবং অসমর্থ করেন। তা ছাড়া অনান্য শ্রমণ-ব্রাহ্মণরাও একই কাজ করেন। ভন্তে, আমরা যখন এগুলো শুনি তখন আমাদের সন্দেহ হয়, আমরা ইসস্ততঃ করি কে ঠিক বলছেন বা কে ভুল বলছেন।‘
৩। ‘হ্যাঁ কালামগণ, আপ্নারা সন্দেহ করবেন, ইতস্তত করবে বৈ কি! সন্দেহকনক বিষয়ে ইতস্ততঃ ভাবের উৎপত্তি হয়।
হে কালামগণ, জনশ্রুতিতে (লোকে যা বলে) কোন মতবাদ গ্রহণ করবেন না, বংশ পরম্পরায় চলে আসছে বলে বিশ্বাস করবেন না, এটা এরূপ তথা প্রবাদ বলে অন্ধ বিশ্বাসে বিভ্রান্ত হবেন না, শাস্ত্র বা বইয়ে লেখা আছে বলে মেনে নেবেন না, অনুমান করে কোন বিষয় গ্রহন করবেন না, আপনার সাথে মতের মিল আছে বলে সত্য বলে ধরে নেবেন না, গুরুজনের প্রতি শ্রদ্ধাবশতঃ কোন মতবাদে বিশ্বাসী হবেন না। 
কিন্তু কালামগণ, যখন নিজেরাই বুঝতে বা উপলব্ধি করতে পারবেন যে, এই ধর্ম অকুশল, এগুলো দোষজনক, এগুলো বিজ্ঞজন তথা জ্ঞানীজন নিন্দিত, এগুলো সম্পাদন হলে বা ঘটালে, গ্রহন করলে অ-হিতকর বা দুঃখ নেমে আসবে, শুধু তখনি আপনারা তা বর্জন করবেন। 
৪। ‘কালামগণ, আপনাদের কি মনে হয়, মানুষের মনে যে লোভ উৎপন্ন হয় তা কি হিত সাধন তথা, তাঁর জন্য ভাল না মন্দ?’
‘ভন্তে, তা অ-হিত সাধন করে, অর্থাৎ মন্দ।’
‘কালামগণ, প্রলুব্ধ লোভে-অভিভূত ব্যক্তি লোভের বশীভূত হয়ে প্রাণীহত্যা করে, চুরি করে, বিয়ে বহির্ভুত যৌনকর্মে লিপ্ত হয় বা মাদক নেওয়া, মিথ্যা কথা বলে এবং অন্যকেও সে পথে নেয় যা চিরকালের জন্য তাঁর দুঃখ উৎপন্ন করে, অ-হিত সাধন করে।’
‘হ্যাঁ ভন্তে।’
৫। ‘হে কালামগণ, আপনাদের কি মনে হয়, মানুষের মনে যে দ্বেষ বা হিংসা উৎপন্ন হয় তা কি তাঁর জন্য ভালোর জন্য উৎপন্ন হয়, না মন্দের জন্য উৎপন্ন হয়?’
‘ভদন্ত, তা মন্দের জন্য উথপন্ন হয়।’
‘হে কালামগণ, দুষ্ট লোভে-আবিষ্ট ব্যক্তির কথা শুনে প্রানীহত্যা, চুরি, বিয়ে বহির্ভুত যৌনকর্মে লিপ্ত হয় বা মাদক নেওয়া, মিথ্যা বলা এবং অন্যকেও সেই পথে নেওয়া, চিরকালের জন্য তাঁর দুঃখ ও অহিত সাধন করে?’
‘হ্যাঁ ভদন্ত, করে।’
৬। ‘হে কালামগণ, আপনাদের কি মনে হয়, যখন মানুষ মোহের বশীভূত হয়ে মোহগ্রস্ত হয় তা কি তাঁর হিত সাধন করে, না অহিত সাধন করে?’
‘ভদন্ত, তা অহিত সাধন করে।’
‘হে কালামগণ, মোহ দ্বারা মোহিত ব্যক্তি কি প্রাণী হত্যা, চুরি, ব্যভিচার, মিথ্যা কথা বলে ও অন্যকেও কি সেই পথে নেয় যা চিরকালের জন্য তাঁর দুঃখ ও অহিত সাধন করে?’ 
‘হ্যাঁ ভদন্ত, করে।‘
৭। ‘হে কালামগণ, আপনাদের কি মনে হয়? এগুলো কি কুশলমূলক না অকুশলমূলক?’ ‘ভন্তে অকুশলমূলক।’ ‘হে কালামগণ, এগুলোকি দোষজনক না দোষজনক না?’ ‘ভদন্ত, দোষজনক।’ ‘হে কালামগণ, এগুলো কি বিজ্ঞ-নিন্দিত না অনিন্দিত?’ ‘ভদন্ত, বিজ্ঞ-নিন্দিত।‘ ‘হে কালামগণ, এগুলো সম্পাদিত ও গৃহীত হলে কি অহিত ও দুঃখ সাধন হয় বলে কি মনে হয়?’ ‘মনে হয় এগুলোর জন্যই দুঃখ সাধন হয়।‘ 
৮। ‘হে কালামগণ, তাই আপনাদের প্রতি আমার বক্তব্য হলঃ “জনশ্রুতি বশতঃ কোন মতবাদ গ্রহন করবেন না। বংশ পরম্পরায় মেনে আসা হচ্ছে বলে বিশ্বাস করবেন না, প্রবাদে অন্ধ বিশ্বাস করবেন না, শাস্ত্রে বা বইয়ে (সেটা ধর্ম গ্রন্থই হোক না কেন) আছে বলে মেনে নেবেন না, যুক্তির মাধ্যমে সিদ্ধ বলে সত্য ধরে নেবেন না, ধর্মগুরুর প্রতি শ্রদ্ধাবশতঃ কোন মতবাদ গ্রহন করবেন না। আপনারা যখন নিজেরাই বুঝতে পারবেন যে এই ধর্মগুলো অকুশল, এগুলো দোষজনক, এগুলো বিজ্ঞ ব্যক্তি কর্তৃক নিন্দিত, এগুলো সম্পাদিত ও গৃহীত হলে অহিত ও দুঃখই উৎপন্ন হবে তখন আপনারা এগুলো পরিত্যাগ করবেন।“ এগুলোই হল আমার যুক্তি।‘
৯। ‘হে কালামগন জনশ্রুতিতে (লোকে যা বলে) কোন মতবাদ গ্রহণ করবেন না, বংশ পরম্পরায় চলে আসছে বলে বিশ্বাস করবেন না, এটা এরূপ তথা প্রবাদ বলে অন্ধ বিশ্বাসে বিভ্রান্ত হবেন না, শাস্ত্র বা বইয়ে লেখা আছে বলে মেনে নেবেন না, অনুমান করে কোন বিষয় গ্রহন করবেন না, আপনার সাথে মতের মিল আছে বলে সত্য বলে ধরে নেবেন না, গুরুকনের প্রতি শ্রদ্ধাবশতঃ কোন মতবাদে বিশ্বাসী হবেন না। 
কিন্তু কালামগণ, যখন নিজেরাই বুঝতে বা উপলব্ধি করতে পারবেন যে, এই ধর্ম কুশল, এগুলো মঙ্গলজনক, এগুলো বিজ্ঞজন তথা জ্ঞানীজন প্রশংসিত, এগুলো সম্পাদন হলে বা ঘটালে, গ্রহন করলে হিতকর বা সুখ বয়ে আসবে, শুধু তখনি আপনারা তা গ্রহন করবেন। 
১০। ‘হে কালামগণ, আপনাদের কি মনে হয়, মানুষের অন্তর লোভ-শূন্য হয় তা কি তাঁর জন্য উপকারী না অপকারী?’ ‘ভন্তে উপকারী।‘
‘হে কালামগণ, অ-লুব্ধ লোভে অভিভূত নয়, এরকম ব্যক্তি কি প্রাণীহত্যা, চুরি, বিয়ে বহির্ভুত যৌনকর্ম বা মাদক নেওয়া, মিথ্যা কথা বলা ইত্যাদি থেকে বিরত থাকা এবং অন্যকেও সে পথে নেয় যা চিরকালের জন্য তাঁর সুখ উৎপন্ন করে, হিত সাধন করে?’
‘হ্যাঁ ভন্তে, তা মানুষের হিত সাধন করে।’
১১। ‘হে কালামগণ, আপনাদের কি মনে হয়, মানুষের অন্তর বিদ্বেষ পরায়ণ না হলে তা কি তাঁর হিত সাধন করে, না অহিত সাধন করে?’
‘ভদন্ত, তা মানুষের হিত সাধন করে।‘
‘হে কালামগণ, যে দুষ্ট নয়, সে কি প্রাণীহত্যা হতে বিরত থেকে, চুরি করা হতে বিরত থেকে, বিয়ে বহির্ভুত যৌনকর্মে লিপ্ত হওয়া বা মাদক নেওয়া থেকে বিরত থেকে, মিথ্যা কথা বলা থেকে বিরত থেকে এবং অন্যকেও সে পথে নিয়ে, চিরকালের জন্য সুখ উৎপাদন করে না, হিত সাধন করে না?’
‘হ্যাঁ ভন্তে।’
১২। ‘হে কালামগণ, আপনাদের কি মনে হয়, বিচক্ষণ, অ-মোহাচ্ছন্ন ব্যক্তি কি তাঁর হিত সাধন করে না অ-হিত সাধন করে?’ ‘ভদন্ত, হিত সাধন করে।‘ 
‘হে কালামগণ, বিচক্ষণ, অ-মোহাচ্ছন্ন ব্যক্তি কি প্রাণীহত্যা বিরত হয় না? চুরি করা থেকে বিরত ধাকে না? মিথ্যা কামাচার বা মাদক সেবন থেকে বিরত থাকে না? মিথ্যা কথা বলা থেকে বিরত থাকে না এবং অন্যকেও সেই পথে নিয়ে দীর্ঘকাল ধরে হিত ও সুখ সাধন করে না?’ ‘হ্যাঁ ভদন্ত।‘
১৩। ‘হে কালামগণ, আপনাদের কি মনে হয়, এইগুলো কি কুশল না অকুশল?’ ‘ভন্তে কুশল।‘ ‘এইগুলো কি দোষাবহ না দোষাব নয়?’ ‘ভন্তে দোষাবহ নয়।‘ ‘এইগুলো কি বিজ্ঞদের দ্বারা নিন্দিত না প্রশংসিত?’ ‘ভদন্ত, প্রশংসিত।‘ ‘এইগুলো সম্পাদিত ও কৃত হলে কি হিত সাধন করে না অহিত সাধন করে?’ ‘ভদন্ত, হিত সাধন করে।‘ ‘এগুলোই হল আমার যুক্তি।‘
১৪। ‘হে কালামগণ, যখন আর্যশ্রাবক লোভহীন, বিদ্বেষহীন, মোহহীন, জ্ঞানসম্পন্ন, আত্ম-সংযত স্মৃতিযুক্ত মৈত্রিচিত্ত, করুণা-চিত্ত, মুদিতাচিত্ত, উপেক্ষাশীল হন তিনি সমগ্র জগতকে বিপুল অপ্রমণ মৈত্রীধারায় প্লাবিত করে একদি পূর্ণ করে অবস্থান করেন, তথা দ্বিতীয়, তৃতীয় ও চতুর্থ দিকও। একই ভাবে উর্ধ, অধঃ, তির্য্যক সর্বত্র সর্ব প্রকার সর্বাবস্থায় জগত্‌ পূর্ণ করে উপেক্ষা-সহগত চিত্তে বিপুল ও পরমাণ মৈত্রী পোষণ করে বিহার করেন। এভাব সেই আর্য শ্রাবক বৈরীশূন্য, বিদ্বেষশূন্য অসংক্লিষ্ট বিশুদ্ধচিত্ত হন, তিনি ইহজীবনেই চারি আশ্বাস লাভ করেন।‘
১৬। ‘যদি পরলোক থাকে, সুকর্ম দুষ্কর্মের ফল থাকে বিপাক থাকে তবে দেহ ভেদে মৃত্য হলে নিশ্চই আমি সুগতি স্‌বর্গলোকে উৎপন্ন হব।‘ এই তাঁর প্রথম আশ্বাস।
‘যদি পরলোক না থাকে সুকর্ম দুষ্কর্মের ফল না থাকে, তা হলেও আমি এই জীবনেই শত্রুতাশূন্য, দ্বেষশূন্য, উপদ্রবশূন্য সুখময় জীবনযাপন করি।‘ এই তাঁর দ্বিতীয় আশ্বাস।
‘যদি পাপ করলে পাপ হয় আমি চেতনা মনে স্থান দেই না। তাই, যদি আমি পাপ চিন্তা পোষোণ না করি তা হলে কি ভাবে পাপ আমাকে স্পর্শ করতে পারে?’ এটা তাঁর তৃতীয় আশ্বাস।
‘যদি কর্মফল বশতঃ আমি কোন পাপ কাজ না করি তা হলে আমি উভয় প্রকারে শুদ্ধ জীবন যাপন করি।‘ এটি তাঁর চতুর্থ সুখ।
‘এইভাবে কালামগণ, সেই আর্য শ্রাবক বৈরীশূন্য, দ্বেষশূন্য, উপদ্রবশূন্য, বিশুদ্ধচিত্ত হয়ে ইহজীবনেই এই চার সুখ লাভ করেন।‘
১৭। ‘ভগবান, তা এই রূপ, সুগত, তা এই রূপ। যে আর্যশ্রাবকের চিত্ত বৈরীশূন্য, দ্বেষশূন্য, অসংক্লিষ্ট, বিশুদ্ধচিত্ত তিনি ইহজীবনেই চারি সুখ লাভ করেন। যদি পরলোক থাকে সুকর্ম দুষ্কর্মের ফল থাকে বিপাক থাকে তবে দেহ ভেদে মৃত্য হলে নিশ্চই আমি সুগতি স্‌বর্গলোকে উৎপন্ন হব।‘ এই তাঁর প্রথম আশ্বাস।
‘যদি পরলোক না থাকে সুকর্ম দুষ্কর্মের ফল না থাকে, তা হলেও আমি এই জীবনেই শত্রুতাশূন্য, দ্বেষশূন্য, উপদ্রবশূন্য সুখময় জীবনযাপন করি।‘ এই তাঁর দ্বিতীয় আশ্বাস।
‘যদি পাপ করলে পাপ হয় আমি চেতনা মনে স্থান দেই না। তাই, যদি আমি পাপ চিন্তা পোষোণ না করি তা হলে কি ভাবে পাপ আমাকে স্পর্শ করতে পারে?’ এটা তাঁর তৃতীয় আশ্বাস।
‘যদি কর্মফল বশতঃ আমি কোন পাপ কাজ না করি তা হলে আমি উভয় প্রকারে শুদ্ধ জীবন যাপন করি।‘ এটি তাঁর চতুর্থ সুখ।
এইভাবে ভদন্ত, সেই আর্যশ্রাবক বৈরীশূন্য, দ্বেষশূন্য, অসংক্লিষ্ট, বিশুদ্ধচিত্ত, তিনি ইহ জীবনেই চারি সুখ লাভ করেন। ‘ভদন্ত, অদ্ভুত! আশ্চর্য! ভদন্ত, আমরা এখন ভগবানের শরণ গ্রহণ করছি, ধর্ম এবং ভিক্ষুদঙ্ঘেরও। ভন্তে ভগবান। আজ হতে আমৃত্যু আমাদেরকে উপাসক হিসেবে গ্রহন করুন।‘